|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2024. április 23 – ai rendes**

**ülésére**

|  |  |
| --- | --- |
| **Tárgy:** | Döntési javaslat a Bp. VII. kerület Almássy tér 10. Társasház 2023. évi „Kerékpártárolók/kerékpártámaszok kialakításának támogatása” tárgyú pályázatával összefüggésben benyújtott, az elszámolási határidő meghosszabbítására vonatkozó kérelméről |

**Készítette:**

Bock Dorottya

titkársági asszisztens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága a 124/2023. (VI. 19.) határozata (1. melléklet) alapján került sor a „Kerékpártárolók/kerékpártámaszok kialakításának támogatása 2023.” tárgyú pályázat kiírására (2. melléklet).

A pályázat benyújtásának határideje 2023. október 31. napja volt.

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága 332/2023. (XII. 05.) határozata (3. melléklet) alapján Önkormányzatunk támogatási szerződést (4. melléklet) kötött a Budapest VII. kerület Almássy tér 10. társasházzal (a továbbiakban: Társasház). A Társasház a támogatási szerződést 2024. 01. 08. napján vette át, melynek 3. pontja szerint a Kedvezményezett a támogatási szerződés kézhezvételétől számított 3 hónapon belül köteles benyújtani a Támogató részére a támogatásra vonatkozó elszámolást.

A Társasház képviselője 2024. 04. 03. napján kérelmet nyújtott be ügyfélkapun keresztül és a pályázati elszámolás benyújtási határidejének 3 hónappal való meghosszabbítását kérte (5. melléklet).

A pályázati kiírás, valamint a támogatási szerződés 4. pontja szerint amennyiben a Kedvezményezett az elszámolás benyújtására nem képes a támogatási szerződésben meghatározott határidőben, a határidő lejártát megelőzően írásban (cégkapun, ügyfélkapun elektronikusan, az Ügyfélszolgálatokon személyes benyújtással, vagy postai úton történő benyújtással) kezdeményezheti a Támogató felé a határidő (legfeljebb három hónappal történő) meghosszabbítását.

A kérelem a pályázati kiírásnak, valamint a támogatási szerződésnek megfelel.

A pályázati kiírás szerint a kérelemről való döntést a Polgármesteri Hivatal Városüzemeltetési Irodája készíti elő. A kérelemről a Városüzemeltetési Bizottság dönt.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának .../2024.(IV.23.) határozata a Budapest VII. kerület Almássy tér 10. Társasház 2023. évi „Kerékpártárolók/kerékpártámaszok kialakításának támogatása” tárgyú pályázatával összefüggésben benyújtott, az elszámolási határidő meghosszabbítására vonatkozó kérelméről**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. Budapest **VII. kerület Almássy tér 10. Társasház** 2023. évi „Kerékpártárolók/kerékpártámaszok kialakításának támogatása” tárgyú pályázata elszámolási határidejét kérelme alapján 3 hónappal – azaz 2024. július 8. napjáig – meghosszabbítja.
2. Felkéri a Polgármestert a vonatkozó támogatási szerződés módosítás aláírására.

**Felelős**: Niedermüller Péter polgármester

**Határidő**: 2024. május 15.

Budapest, 2024. április 04.

**dr. Jávori Péter**

**Városüzemeltetési Iroda vezetője**

Az előterjesztés mellékletei:

1. melléklet: 124/2023. (VI. 19.) VÜB határozat
2. melléklet: a pályázati kiírás és mellékletei
3. melléklet 332/2023. (XII.05.) VÜB határozat
4. melléklet: a támogatási szerződés
5. melléklet: a Társasház kérelme